**PODMIENKY ÚČASTI pre časť 2**

**Zabezpečenie LAN a WAN infraštruktúry v datacentrách Ministerstva vnútra SR**

1. **Osobné postavenie podľa § 32 ods.1 zákona**

Zoznam a krátky opis podmienok:

Uchádzač musí spĺňať nasledovné podmienky účasti týkajúce sa osobného postavenia :

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.
2. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
4. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
5. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
6. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.
7. podľa § 32 ods. 1 písm. g) zákona, že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať.

H) podľa § 32 ods. 1 písm. h) zákona, že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť

1. **Ekonomické a finančné postavenie podľa § 33 zákona**

Neuplatňuje sa.

1. **Technická a odborná spôsobilosť podľa § 34 zákona**

Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 zákona.

**Uchádzač preukazuje technickú spôsobilosť alebo odbornú spôsobilosť:**

**3.1. podľa § 34 ods.1 písm. a) zákona** - zoznamom dodávok tovaru za predchádzajúce 3 roky (36 mesiacov) od vyhlásenia verejného obstarávania (za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku EÚ)(ďalej len „rozhodné obdobie") s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

**Minimálna požadovaná úroveň štandardov:**

Uchádzač musí preukázať technickú alebo odbornú spôsobilosť zoznamom dodávok rovnakého alebo obdobného charakteru ako je predmet zákazky (obdobným predmetom zákazky sa rozumie dodávka a/alebo podpora a/alebo údržba IKT infraštruktúry) v kumulatívnej hodnote min. **800 000,00 EUR bez DPH**, pričom:

- predmetom minimálne 1 z týchto dodávok bola integrácia sieťových zariadení na prostredia Cisco ACI a jej hodnota bola min. 100 000,00 EUR bez DPH.

Odôvodnenie:

Verejný obstarávateľ podmienku účasti podľa § 34 zákona zadefinoval striktne vo vzťahu k predmetu zákazky s cieľom dosiahnuť čestnú hospodársku súťaž medzi kvalifikovanými uchádzačmi. Podmienka účasti je primeraná a jej potreba vyplynula z dôvodu overenia si skutočnosti, či uchádzači disponujú odbornými znalosťami a skúsenosťami z oblasti predmetu zákazky a sú oprávnení a schopní ho plniť/dodať. Definícia obdobného predmetu zákazky je určená výrazne širšie ako je definovaný predmet zákazky. Kumulatívna hodnota referencií koreluje s predpokladanou hodnotou zákazky, pričom počet referencií potrebných na dosiahnutie tejto kumulatívnej hodnoty verejný obstarávateľ neobmedzuje. Na overenie spôsobilosti a skúseností uchádzača verejný obstarávateľ požaduje aspoň jednu - hodnotovo menšiu (100 000 EUR bez DPH) - referenciu na integrácia sieťových zariadení na prostredia Cisco ACI, keďže táto časť plnenia má kritický charakter pre dodávku celého predmetu zákazky. Hodnota predmetnej referencie zodpovedá podielu predmetných služieb na predpokladanej hodnote zákazky.

**3.2.** **podľa § 34 ods. 1 písm. g) zákona** -údajmi o vzdelaní a odbornej praxi alebo o odbornej kvalifikácii
osôb určených na plnenie zmluvy alebo riadiacich zamestnancov

**Minimálna požadovaná úroveň štandardov:**

Verejný obstarávateľ požaduje, aby sa na poskytovaní predmetu zákazky podieľali riadiaci
zamestnanci alebo osoby určené na plnenie zmluvy (ďalej tiež „kľúčoví experti“), pričom títo kľúčoví
experti musia spĺňať nižšie uvedené minimálne odborné a kvalifikačné podmienky. Verejný obstarávateľ
umožňuje kumulovanie pozícií kľúčových expertov v jednej osobe.

1. Verejný obstarávateľ požaduje predložiť zoznam osôb určených na plnenie zmluvy - kľúčových expertov
 v ktorom uvedie:

1. meno a priezvisko príslušnej osoby,
2. navrhovaná pozícia v tíme (napr. Kľúčový expert č.1 Expert pre oblasť ITSM procesov),
3. vzťah k uchádzačovi (zamestnanec/iná osoba).

2. Z uchádzačom predložených dokladov musia byť minimálne zrejmé:

- údaje o vzdelaní a odbornej praxi kľúčových expertov, čo uchádzač u týchto kľúčových expertov preukáže predložením profesijných životopisov, alebo ekvivalentnými dokladmi.

Z každého predloženého profesijného životopisu príslušného kľúčového experta alebo ekvivalentného dokladu musia vyplývať minimálne nasledovné údaje/skutočnosti:

1. meno a priezvisko,
2. súčasný zamestnávateľ,
3. súčasné pracovné zaradenie/funkcia,
4. história zamestnania/odbornej praxe príslušného experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe / rok a mesiac od – do, pozícia, ktorú príslušný kľúčový expert zastával),
5. praktické skúsenosti príslušného kľúčového experta
	1. názov projektu/predmetu plnenia,
	2. identifikácia odberateľa/zamestnávateľa (obchodné meno, adresa/sídlo, IČO),
	3. stručný opis projektu/predmetu plnenia tak, aby verejný obstarávateľ
	 vedel vyhodnotiť splnenie určených minimálnych požiadaviek na odbornú prax a
	 skúsenosti v danej oblasti každého kľúčového experta,
	4. pozícia/pracovné zaradenie kľúčového experta na projekte/predmete plnenia,
	5. obdobie [od (mesiac a rok) – do (mesiac a rok)], počas ktorého sa kľúčový expert
	podieľal na projekte/predmete plnenia tak, aby verejný obstarávateľ vedel
	vyhodnotiť splnenie určených minimálnych požiadaviek na dĺžku odbornej praxe
	každého kľúčového experta,
	6. priezvisko aspoň jednej kontaktnej osoby odberateľa vrátane čísla telefónu a emailového
	kontaktu, kde si bude môcť verejný obstarávateľ overiť príslušné informácie
6. vlastnoručný podpis kľúčového experta.

Odôvodnenie:

Verejný obstarávateľ požadovaním kľúčových expertov a ich skúsenosti skúma schopnosť uchádzača dodať požadovaný predmet zákazky v zodpovedajúcej kvalite a čase. Podmienky účasti sú s ohľadom na komplikovanosť, komplexnosť a rozsah tohto predmetu zákazky primerané. Požadovaní sú len takí kľúčoví experti, ktorých odbornosť je nevyhnutná pre požadované aktivity, aby boli vykonané v súlade s priemyselnými štandardmi a implementačnými vzormi. Uchádzač má preukázať, že má k dispozícii kľúčových expertov, ktorí sa budú podieľať na dodaní predmetu zákazky a ktorí majú primerané vzdelanie, praktické skúsenosti s realizáciou dodávok rovnakého alebo podobného charakteru ako je predmet zákazky a pri niektorých pozíciách aj platné certifikáty preukazujúce ich odbornú spôsobilosť vo svojom odbore. Každý z požadovaných kľúčových expertov má zodpovedať za určitú oblasť, ktorá je z pohľadu predmetu zákazky pre verejného obstarávateľa dôležitá.

Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov:

**Kľúčový expert č. 1 Expert pre oblasť ITSM procesov**

a) minimálne 3-ročná odborná prax s riadením služieb v oblasti IT prevádzky; túto podmienku účasti uchádzač preukáže životopisom alebo ekvivalentným dokladom;

b) minimálne 3 profesionálne praktické skúsenosti s riadením služieb v oblasti IT prevádzky; túto podmienku účasti uchádzač preukáže životopisom alebo ekvivalentným dokladom;

c) platný certifikát pre oblasť ITSM procesov; napr. ITIL Expert Certificate in IT Service Management alebo ekvivalent daného certifikátu; túto podmienku účasti uchádzač preukáže prostredníctvom kópie certifikátu.

Odôvodnenie:

Súčasťou predmetu zákazky sú okrem iného aj služby SVCS, ktoré vyžadujú garanta pre oblasť IT prevádzky (ITSM – IT Service Management). Požiadavky na tohto kľúčového experta sú nastavené spôsobom obvyklým pre túto pozíciu, pričom požadovaná odborná prax a profesionálne praktické skúsenosti nie sú viazané na žiadnu technológiu ani vendora. Požadovaný certifikát je špecifikovaný všeobecne - pre oblasť ITSM procesov, pričom ako príklad je uvedená relevantná úroveň certifikácie ITIL, ktorá je etalónom pre ITSM, s umožnením predloženia aj iného ekvivalentného certifikátu.

**Kľúčový expert č. 2 Expert pre oblasť sieťovej bezpečnosti**

a) minimálne 3-ročná odborná prax v oblasti bezpečnosti sieťovej infraštruktúry; túto podmienku účasti uchádzač preukáže životopisom alebo ekvivalentným dokladom;

b) minimálne 3 profesionálne praktické skúsenosti s implementáciou nástrojov bezpečnosti sieťovej infraštruktúry; túto podmienku účasti uchádzač preukáže životopisom alebo ekvivalentným dokladom;

c) platný certifikát CCIE Security alebo ekvivalent daného certifikátu; túto podmienku účasti uchádzač preukáže prostredníctvom kópie certifikátu.

Odôvodnie:

Súčasťou predmetu zákazky sú viaceré zariadenia (LAN / WAN) slúžiace na zabezpečenie sieťovej bezpečnosti, keďže sa obstaráva primárne sieťová infraštruktúra. Pre dôležitosť tejto časti predmetu zákazky je preto nevyhnutné, aby uchádzač disponoval príslušným expertom pre oblasť sieťovej bezpečnosti. Požiadavky na tohto kľúčového experta sú nastavené spôsobom obvyklým pre túto pozíciu, pričom požadovaná odborná prax a profesionálne praktické skúsenosti nie sú viazané na žiadnu technológiu ani vendora. Pri požiadavke na certifikát verejný obstarávateľ príkladne uvádza v praxi najpoužívanejšiu certifikáciu v oblasti sieťovej bezpečnosti a umožňuje aj predloženie ekvivalentného certifikátu.

**Kľúčový expert č. 3 Expert pre oblasť enterprise infraštruktúry (2 rôzne fyzické osoby)**

a) minimálne 3-ročná odborná prax v oblasti technológií enterprise infraštruktúry; túto podmienku účasti uchádzač preukáže životopisom alebo ekvivalentným dokladom;

b) minimálne 3 profesionálne praktické skúsenosti s implementáciou komplexných riešení enterprise infraštruktúry; túto podmienku účasti uchádzač preukáže životopisom alebo ekvivalentným dokladom;

c) platný certifikát CCIE Enterprise Infrastructure alebo ekvivalent daného certifikátu; túto podmienku účasti uchádzač preukáže prostredníctvom kópie certifikátu.

Odôvodnenie:

Predmetom zákazky je okrem iného aj implementácia komplexných riešení enterprise (LAN / WAN) infraštruktúry. Pre dôležitosť tejto časti predmetu zákazky je preto nevyhnutné, aby uchádzač disponoval príslušným expertom pre oblasť enterprise infraštruktúry. Pre kapacitnú náročnosť vstupov je potrebné, aby uchádzač preukázal, že disponuje aspoň 2 fyzickými osobami na obsadenie predmetnej pozície kľúčového experta. Požiadavky na tohto kľúčového experta sú nastavené spôsobom obvyklým pre túto pozíciu, pričom požadovaná odborná prax a profesionálne praktické skúsenosti nie sú viazané na žiadnu technológiu ani vendora. Pri požiadavke na certifikát verejný obstarávateľ príkladne uvádza v praxi najpoužívanejšiu certifikáciu v oblasti enterprise infraštruktúry a umožňuje aj predloženie ekvivalentného certifikátu.

**Kľúčový expert č. 4 Expert pre oblasť bezpečnosti informačných systémov**

a) minimálne 3-ročná odborná prax v oblasti bezpečnosti informačných systémov; túto podmienku účasti uchádzač preukáže životopisom alebo ekvivalentným dokladom;

b) minimálne 3 profesionálne praktické skúsenosti v oblasti bezpečnosti informačných systémov v pozícii bezpečnostného experta; túto podmienku účasti uchádzač preukáže životopisom alebo ekvivalentným dokladom;

c) platný certifikát CISA alebo ekvivalent daného certifikátu od inej akreditovanej autority; túto podmienku účasti uchádzač preukáže prostredníctvom kópie certifikátu.

Odôvodnenie:

Viaceré obstarávané zariadenia (LAN / WAN) slúžia na zabezpečenie bezpečnosti IS, ktoré bežia, resp. budú bežať na obstarávaných zariadeniach. V rámci predmetu zákazky budú realizované viaceré plnenia, súvisiace s bezpečnosťou informačných systémov, napríklad verifikácia aktuálneho prostredia Cisco ACI a DMZ za účelom prípravy návrhu inštalácie, konfigurácie a migrácie na novovznikajúce prostredie či verifikácia bezpečnostného nastavenia existujúcich bezpečnostných prvkov. Pre dôležitosť tejto časti predmetu zákazky je preto nevyhnutné, aby uchádzač disponoval príslušným expertom pre oblasť bezpečnosti informačných systémov. Požiadavky na tohto kľúčového experta sú nastavené spôsobom obvyklým pre túto pozíciu, pričom požadovaná odborná prax a profesionálne praktické skúsenosti nie sú viazané na žiadnu technológiu ani vendora. Pri požiadavke na certifikát verejný obstarávateľ príkladne uvádza v praxi najpoužívanejšiu certifikáciu v oblasti bezpečnosti informačných systémov a umožňuje aj predloženie ekvivalentného certifikátu.

**Kľúčový expert č. 5 Expert pre oblasť projektového riadenia**

a) minimálne 3-ročná odborná prax s riadením IT projektov; túto podmienku účasti uchádzač preukáže životopisom alebo ekvivalentným dokladom;

b) minimálne 3 profesionálne praktické skúsenosti s riadením IT projektov; túto podmienku účasti uchádzač preukáže životopisom alebo ekvivalentným dokladom;

c) platný certifikát PRINCE 2 Practitioner alebo ekvivalent daného certifikátu; túto podmienku účasti uchádzač preukáže prostredníctvom kópie certifikátu.

Odôvodnenie:

Pri plnení predmetu zákazky bude potrebná rozsiahla koordinácia prác na strane verejného obstarávateľa ako aj úspešného uchádzača, zabezpečenie kvality, riadenie rizík. Hlboká znalosť metodiky a skúsenosti s riadením bude potrebná aj kvôli zvládnutiu implementačnej fázy projektu. Požiadavky na tohto kľúčového experta sú nastavené spôsobom obvyklým pre túto pozíciu, pričom požadovaná odborná prax, profesionálne praktické skúsenosti ani certifikácia nie sú viazané na žiadnu technológiu ani vendora. Pri požiadavke na certifikát verejný obstarávateľ príkladne uvádza v praxi najpoužívanejšiu certifikáciu projektového riadenia na zodpovedajúcej úrovni a umožňuje aj predloženie ekvivalentného certifikátu.

**Ostatné:**

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúcich sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar a poskytovať služby preukazuje a vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa tohto bodu súťažných podkladov za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na uverejnenie v Úradnom vestníku EÚ.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

**Všeobecné informácie, JED**

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie (ďalej „JED“) so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese [https://www.uvo.gov.sk/iednotnv-europskv- dokument-pre-vereine-obstaravanie-602.html](https://www.uvo.gov.sk/iednotnv-europskv-%20dokument-pre-vereine-obstaravanie-602.html). V prípade jeho použitia predloží uchádzač jednotný európsky dokument v ponuke v elektronickej podobe.

Vo formulári JED uchádzač vyplní nasledovné časti:

a) časť II – A, B a C,

b) časť III - A, B, C a D,

c) časť IV – oddiel α (globálny údaj pre všetky podmienky účasti),

d) časť VI.

Formulár JED s vyplnenými údajmi o tomto verejnom obstarávaní tvorí prílohu č. 6 týchto súťažných podkladov.

Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona predkladá v ponuke doklady na preukázanie splnenia podmienok účasti v pôvodnej elektronickej podobe podľa bodu 10.2 týchto súťažných podkladov.